rejauldu/bengali-wikipedia huggingface dataset:
কর্ণফুলী ফার্টিলাইজার কোম্পানি লিমিটেড বা কাফকো বাংলাদেশের একটি অন্যতম বড় ইউরিয়া সার কারখানা এবং স্বাধীনতা পরবর্তী সবচেয়ে বড় চলমান পিপিপি প্রজেক্ট এবং অন্যতম লাভজনক একটি প্রতিষ্ঠান । এই কারখানা যৌথভাবে বাংলাদেশ সরকারের এবং জাপান ,নেদারল্যান্ড ,ডেনমার্কের মালিকানায় একটি প্রজেক্ট যা ১৯৯৩ সাল থেকে ইউরিয়া সার উৎপাদন শুরু করলেও বাণিজ্যিক ভাবে ১৯৯৫ সাল থেকে যা এখনো ভাল কর্মদক্ষতায় চলমান আছে। প্রথম দিকে দেশের বাইরে সার রপ্তানি করলেও এখন দেশের চাহিদা পূরনের জন্য সমস্ত উৎপাদন বাংলাদেশ রাসায়নিক শিল্প কর্পোরেশনের মাধ্যমে দেশে বিক্রি করা হয়।  কাফকো আন্তর্জাতিক অঙ্গনে অত্যন্ত সুপরিচিত একটি নাম এবং সারা বিশ্বে ভাল মানের ইউরিয়া রপ্তানির জন্য বিখ্যাত।   অবস্থান  alt=কর্নফুলী নদীর তীর থেকে কাফকো।|থাম্ব|ডান|257x257পিক্সেল|কাফকো প্লান্ট।|কেন্দ্র কাফকো চট্টগ্রামের আনোয়ারা উপজেলায় কর্ণফুলি নদী আর বংগোপসাগরের মোহনায় অবস্থিত । কোম্পানির নিজস্ব জেটি আছে যার মধ্যমে তরল এমোনিয়া বিদেশে রপ্তানি করা হয় এবং জাহাজের মাধ্যমে দেশের বিভিন্ন জায়গায় ইউরিয়া সার পাঠানো হয়।   শেয়ারহোল্ডার  কাফকোর মালিকানা ৪ টি দেশের।   বাংলাদেশ সরকার  জাপান  ডেনমার্ক  নেডারল্যান্ড  alt=কাফকো প্লান্টের চিত্র।|থাম্ব|256x256পিক্সেল|কাফকো কারখানার একটি অংশ।   উৎপাদন  কাফকো প্রতিদিন প্রায় ১৫০০ মেট্রিক টন এমোনিয়া এবং ১৭৫০ মেট্রিক টন ইউরিয়া উৎপাদন করে । তবে কাফকো প্রতিদিন ২০০০ মেট্রিক টন (১২০% লোড) ইউরিয়া উৎপাদন করতে সক্ষম যা কাফকো বছরের অনেক সময় উৎপাদন করে থাকে।বছরে প্রায় ৬ লাখ টন মেট্রিক টন ইউরিয়া সার কাফকো থেকে সারা দেশে সরবরাহ করা হয়ে থাকে যা দেশের মোট চাহিদার ৩০% ।দেশের অন্যান্য কারখানা থেকে ২০% এবং বাকী ৫০% বিদেশ থেকে আমদানি করা হয়।   জনবল  থাম্ব|256x256পিক্সেল|কাফকো ইঞ্জিনিয়ার কাফকোর মোট জনবল ৫৫০ এর মতো ,এর মধ্যে বেশীরভাগ টেকনিকাল লোকজন।দেশের সেরা ইঞ্জিনিয়ারিং বিশ্ববিদ্যালয় থেকে কেমিক্যাল ,মেকানিক্যাল ,ইলেক্ট্রিক্যাল এবং সিভিল থেকে পাশ করা দক্ষ ইঞ্জিনিয়ার দিয়ে কাফকো প্লান্ট চালানো হয়।তাছাড়া সব কর্মকর্তাদের জন্য বসবাসের ফ্ল্যাট দেখাশোনা ,হাউজিং এর ভিতরে অবস্থিত স্কুল এন্ড কলেজের শিক্ষক ,হসপিটালের জন্য ডাক্তারসহ অন্যান্য কর্মচারী রয়েছে।   আন্তর্জাতিক স্ট্যান্ডার্ড  কাফকো অনেকগুলি ইন্টারন্যাশনাল স্ট্যান্ডার্ড ফলো করে থাকে এবং তাদের থেকে সনদকৃত।এটির অন্তর্জাতিক স্ট্যান্ডার্ড গুলো হলো-   ISO 9001:2015 QUALITY MANAGEMENT SYSTEM  ISO 14001:2015 ENVIRONMENT MANAGEMENT SYSTEM  OHSAS 18001:2007 OCCUPATIONAL HEALTH AND SAFETY ASSESSMENT SERIES   হাউজিং কলোনী  থাম্ব|alt=|256x256পিক্সেল কাফকোর সকল কর্মকর্তা এবং কর্মচারীর জন্য প্লান্ট সাইট থেকে ৪ কিমি দূরে নিজস্ব হাউজিং কলোনী রয়েছে ।হাউজিং কলোনিতে খেলার মাঠ ,স্কুল এন্ড কলেজ ,মেডিকেল সেন্টার ,মসজিদ ,ক্লাব রয়েছে । সুদৃশ্য প্রাকৃতিক পরিবেশের মধ্যে হাউগিং কলোনি অত্যন্ত নান্দনিক এবং পরিষ্কার পরিচ্ছন্ন।পূরো হাউজিং কলোনী জুড়ে ফুলের বাগান বিদ্যমান।   তথ্যসূত্র    বহিঃসংযোগ   কাফকোর ওয়েবসাইট  বিষয়শ্রেণী:বাংলাদেশের একটি সার কারখানা বিষয়শ্রেণী:কারখানা বিষয়শ্রেণী:ইউরিয়া বিষয়শ্রেণী:চট্টগ্রাম ভিত্তিক কোম্পানি বিষয়শ্রেণী:১৯৮১-এ প্রতিষ্ঠিত বাংলাদেশী কোম্পানি বিষয়শ্রেণী:চট্টগ্রাম ভিত্তিক প্রস্তুতকারক কোম্পানি বিষয়শ্রেণী:বাংলাদেশের সরকারি মালিকানাধীন কোম্পানি বিষয়শ্রেণী:বাংলাদেশের সার কোম্পানি
থাম্ব|১৮৪১ সালে মেডিসিন ব্যাচেলর ডিগ্রির জন্য পরীক্ষা। রয়্যাল কলেজ অফ এডিনবার্গের চিকিৎসকরা ব্যাচেলর অব মেডিসিন, ব্যাচেলর অব সার্জারি (সংক্ষেপে: এমবিবিএস) (, ) চিকিৎসাবিদ্যার একটি পেশাগত স্নাতক ডিগ্রী। যেসব দেশসমূহের মেডিকেল শিক্ষাব্যবস্থা যুক্তরাজ্যের ঐতিহ্য অনুসরণ করে থাকে সেসব দেশসমূহের মেডিকেল কলেজগুলো থেকে এই ডিগ্রীটি প্রদান করা হয়। ঐতিহ্যগত নামকরণের কারণে ব্যাচেলর অব মেডিসিন এবং ব্যাচেলর অব সার্জারি দুইটি ডিগ্রী নির্দেশ করলেও ব্যবহারিকভাবে এটি একটি ডিগ্রীই নির্দেশ করে। যুক্তরাষ্ট্র এবং যেসব দেশের মেডিকেল শিক্ষাব্যবস্থা যুক্তরাষ্ট্রকে অনুসরণ করে সেসব দেশে এমবিবিএসের সমমানের ডিগ্রী হিসেবে ডক্টর অব মেডিসিন (সংক্ষেপে: এম.ডি.) ডিগ্রী প্রদান করে থাকে। যুক্তরাষ্ট্রের কিছু মেডিকেল শিক্ষাব্যবস্থা এম.ডি. সমমানের ডিগ্রী হিসেবে ডক্টর অব অস্টিওপ্যাথিক মেডিসিন (সংক্ষেপে: ডি.ও.) ডিগ্রীও প্রদান করে থাকে। যদিও এমবিবিএস-ডিগ্রী-প্রচলিত দেশসমূহে ডক্টর অব মেডিসিন, বা এম.ডি., মেডিসিন বিষয়ক স্নাতকোত্তর ডিগ্রীধারীদের নির্দেশ করে যারা এমবিবিএস ডিগ্রী অর্জন করার পর মেডিসিন বা মেডিসিনের কোনো শাখায় গবেষণা করে গবেষণাপত্র প্রকাশ করার মাধ্যমে উক্ত ডিগ্রীটি অর্জন করে থাকেন।এমবিবিএস ডিগ্রীধারীদের সম্মানসূচকভাবে ‘ডাক্তার’ বলা হয়ে থাকে। তারা নামের আগে ‘ডা:’ ব্যবহার করে থাকেন।   শিক্ষাক্রমের সময়কাল  এম. বি. বি. এস. একটি পাঁচ বছর মেয়াদী শিক্ষাক্রম। পাঁচ বছর মেয়াদী মূল শিক্ষাক্রমের পর একটি নির্ধারিত মেয়াদে বাধ্যতামূলকভাবে শিক্ষানবিশ হিসেবে প্রশিক্ষণ গ্রহণ এর অন্তর্ভুক্ত। শিক্ষানবিশ হিসেবে প্রশিক্ষণ সমাপ্ত করার পর একটি পেশাগত কাউন্সিল যথাযথ পর্যালোচনাপূর্বক একজন এম. বি. বি. এস. ডিগ্রীধারীকে পেশাদার চিকিৎসক হিসেবে চিকিৎসা প্রদানের লাইসেন্স প্রদান করে থাকে।   প্রচলিত দেশসমূহ  অস্ট্রেলিয়া, বাহরাইন, বাংলাদেশ, চীন, ভারত, ইরাক,আয়ারল্যান্ড, নেপাল, নিউজিল্যান্ড, যুক্তরাজ্য, সংযুক্ত আরব আমিরাত, মালয়েশিয়া, পাকিস্তান, জ্যামাইকা, কুয়েত, লেবানন, লিবিয়া, মালাউয়ি, মরিশাস, মায়ানমার, নাইজেরিয়া, সৌদি আরব, সামোয়া, সুদান, শ্রীলঙ্কা,বার্বাডোস, বতসোয়ানা, মিশর, ফিজি, গাম্বিয়া, ঘানা, গায়ানা,হংকং, জর্ডান, কেনিয়া, দক্ষিণ আফ্রিকা, সিয়েরা লিওন, সিঙ্গাপুর, সেন্ট কিট্‌স ও নেভিস, তানজানিয়া, পাপুয়া নিউগিনি, ত্রিনিদাদ ও টোবাগো, উগান্ডা, জাম্বিয়া, জিম্বাবুয়ে   আরও দেখুন  ডক্টর অব মেডিসিন   তথ্যসূত্র   বিষয়শ্রেণী:ডিগ্রী বিষয়শ্রেণী:মেডিক্যাল ডিগ্রি বিষয়শ্রেণী:স্নাতক উপাধি
মনোহরদী উপজেলা বাংলাদেশের নরসিংদী জেলার একটি প্রশাসনিক এলাকা।   অবস্থান ও আয়তন  এই উপজেলার উত্তরে কিশোরগঞ্জ জেলার পাকুন্দিয়া উপজেলা, দক্ষিণে শিবপুর উপজেলা, পূর্বে বেলাবো উপজেলা ও কিশোরগঞ্জ জেলার কটিয়াদী উপজেলা, পশ্চিমে গাজীপুর জেলার কাপাসিয়া উপজেলা।   ইতিহাস  ওয়ারী বটেশ্বর সভ্যতার পরে অযোদ্ধার রামচন্দ্রের কিছু অনুসারী রায়পুর এলাকায় বসতি স্থাপন করে। তারপর চন্ডীপাড়ায় চন্ডী রাজা বসতি স্থাপন করেন। জনশ্রুতি রয়েছে কৃষ্ণের অনুসারীগণ কৃষ্ণপুরে বসতি স্থাপন করেন। ভারত উপমহাদেশের বিভিন্ন স্থানের আর্যকর্তৃক বিতারিত অনার্যদের আশ্রয় স্থল হয় মনোহরদী। এখানকার সংস্কৃতি গড়ে উঠে রাম, শ্রীকৃষ্ণ ও বৈদিক সংস্কৃতির দ্বারা; এক কথায় বলা চলে ধর্মভিত্তিক। চন্ডী রাজা শাহইরান কর্তৃক পরাজিত হলে এখানে ইসলাম ধর্মের উম্মেষ ঘটে। পরবর্তীকালে জৈনপুরের কেরামত আলী ও হাজী শরীয়ত উল্লাহর মাধ্যমে মুসলিম পূর্নজাগরের সংস্কৃতির চালু হয়।  মনোহরদী থানা প্রতিষ্ঠিত হয় ১৯০৪ সালে। ১৯০৪ সালে মনোহরদীতে পুলিশী থানা প্রতিষ্ঠিত হওয়ার র্পূবে এ জনপদটি ছিল রায়পুরা থানার অন্তগর্ত।   প্রশাসনিক এলাকা  পৌরসভা ১ টি।   মনোহরদী পৌরসভা  ইউনিয়ন ১২টি  চালাকচর ইউনিয়ন বড়চাপা ইউনিয়ন কৃষ্ণপুর ইউনিয়ন, মনোহরদী খিদিরপুর ইউনিয়ন লেবুতলা ইউনিয়ন, মনোহরদী কাচিকাটাঁ ইউনিয়ন গোতাশিয়া ইউনিয়ন চন্দনবাড়ী ইউনিয়ন শুকুন্দি ইউনিয়ন একদুরিয়া ইউনিয়ন চরমান্দালিয়া ইউনিয়ন দৌলতপুর ইউনিয়ন, মনোহরদী   জনসংখ্যার উপাত্ত  এখানকার মোট জনসংখ্যা ২,৮৪,৫৬৩ জন; যার মধ্যে পুরুষ ১,৩৯,৫৫৬ জন এবং মহিলা ১,৪৫,০০৭ জন।   শিক্ষা  মনোহরদি উপজেলার শিক্ষার হার ৬৯%। এখানে সরকারি প্রাথমিক বিদ্যালয় ১০২টি, বেসরকারী প্রাথমিক বিদ্যালয় ২৯টি, কমিউনিটি প্রাথমিক বিদ্যালয় ৬টি, জুনিয়র উচ্চ বিদ্যালয় ৬টি, উচ্চ বিদ্যালয় (সহশিক্ষা) ২৩টি, উচ্চ বিদ্যালয় (বালিকা) ১৪টি, দাখিল মাদ্রাসা ১৩টি, আলিম মাদ্রাসা ৪টি, ফাজিল মাদ্রাসা ৮টি, কলেজ (সহপাঠ) ৮টি, কারিগরি কলেজ ৩টি, সরকারি কলেজ ০১টি। এছাড়াও অনেক কওমি মাদরাসা রয়েছে।  কৃষি  এই এলাকার প্রধান কৃষি ফসল হচ্ছে ধান, পাট, কলা, পান, আলু, বাদাম, আপেল কুল, মাছ, শিম, চালকুমড়া, পেঁপে, টমেটো, বেগুন, শসা, কেলাই, পেয়ারার উল্লেখযোগ্য ফসল উৎপাদন হয় (এছাড়া বর্তমানে পোল্ট্রি খামার এর পাশাপাশি ডেইরি খামার বা গরুর খামারও ব্যাপক হারে বৃদ্ধি পাচ্ছে)।   অর্থনীতি  এ অঞ্চলের প্রধান ফসল ধান, কলা, পাট, পান চাষ, ইটের বাটা, প্লাস্টিক শিল্প, কুটির শিল্প, মৎস্য হ্যাচারি, গবাদী পশুর খামার ইত্যাদি উপজেলার সবচেয়ে সমৃদ্ধিশালী অর্থনীতি প্রাণকেন্দ্র হচ্ছে চালাকচর বাজার বিশেষ করে মাছ, সবজি, কাপড়ের ব্যবসার ছোট বড় চার থেকে পাচঁশত দোকান রয়েছে ফার্নিচার শিল্প ও উল্লেখযোগ্য। তাছাড়া পোলট্রি খামার ও মুরগীর বাচ্চা উৎপাদনে ব্যাপক হারে বৃদ্ধি পাচ্ছে যা জাতীয় অর্থনীতিকে এগিয়ে নিয়ে যাবে।   যোগাযোগ   পাকা রাস্তা - ৩১৫.০০ কিলোমিটার;  কাঁচা রাস্তা - ২৫২.০০ কিলোমিটার;  ব্রীজ/কালভার্ট - ৬০৪টি;  নদ-নদী - ৪টি।   আরও দেখুন   নরসিংদী জেলা  ঢাকা বিভাগ  বাংলাদেশের উপজেলাসমূহ   তথ্যসূত্র   বহিঃসংযোগ    বিষয়শ্রেণী:মনোহরদী উপজেলা বিষয়শ্রেণী:নরসিংদী জেলার উপজেলা
জেনারেল জর্জ উইলিয়াম কেসি, জুনিয়র (জন্ম: ২১শে জুলাই, ১৯৪৮) মার্কিন সেনাবাহিনীর ৩৬তম এবং বর্তমান "চিফ অফ স্টাফ"। এর আগে ২০০৪ এর জুন থেকে ২০০৭ এর ৮ই ফেব্রুয়ারি পর্যন্ত তিনি ইরাকে বহুজাতিক বাহিনীর কমান্ডারের দায়িত্ব পালন করেছিলেন। বর্তমান দায়িত্ব গ্রহণ করেন ২০০৭ সালের ১০ই এপ্রিল।   বহিঃসংযোগ   New Job in Iraq Will Be as Top U.S. Military Leader   SourceWatch profile of General Casey   CNN, Friday, January 5: Gates shakes up command in Iraq  Press Briefing by Tony Snow (05 Jan 2007) concerning change of commanders in Iraq  Casey tells Congress Army is stretched too thin  বিষয়শ্রেণী:জয়েন্ট চিফ্‌স অফ স্টাফ বিষয়শ্রেণী:১৯৪৮-এ জন্ম বিষয়শ্রেণী:ইরাক যুদ্ধের সামরিক কর্মকর্তা বিষয়শ্রেণী:মার্কিন জেনারেল বিষয়শ্রেণী:মেরিট অফ লীজান প্রাপক বিষয়শ্রেণী:জাপানে মার্কিন প্রবাসী বিষয়শ্রেণী:জীবিত ব্যক্তি বিষয়শ্রেণী:লিজিওন অব মেরিট প্রাপক বিষয়শ্রেণী:জার্মানিতে মার্কিন প্রবাসী
তানাজি সাখারামজি মুটকুলে ১৩তম মহারাষ্ট্র বিধানসভার সদস্য। তিনি হিঙ্গোলি বিধানসভা কেন্দ্রের প্রতিনিধিত্ব করেন। তিনি ভারতীয় জনতা পার্টির (বিজেপি) সদস্য।    কর্মজীবন  তিনি বিজেপির প্রতিনিধিত্ব করে হিঙ্গোলি জেলা পরিষদের সদস্য হয়েছেন। ২০০৫-২০০৯-এর মধ্যে বিজেপির সংগঠনকে শক্তিশালী করার জন্য তাকে কৃতিত্ব দেওয়া হয়েছে।  ২০০৯ সালে, তিনি বিজেপি প্রার্থী হিসাবে হিঙ্গোলি বিধানসভা আসনে অসফলভাবে প্রতিদ্বন্দ্বিতা করেছিলেন, ভারতীয় জাতীয় কংগ্রেসের ভাউরাও বাবুরাও পাটিলের কাছে হেরেছিলেন।  ২০১৪ সালের মে মাসে, তিনি স্বতন্ত্র প্রার্থী হিসাবে হিঙ্গোলির (লোকসভা কেন্দ্র) থেকে প্রতিদ্বন্দ্বিতা করেছিলেন, কিন্তু ভারতীয় জাতীয় কংগ্রেসের রাজীব সাতভের কাছে হেরে যান।  মুটকুলে বিজেপির হিঙ্গোলি জেলা সভাপতি হয়েছেন।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:মারাঠি রাজনীতিবিদ বিষয়শ্রেণী:মহারাষ্ট্রের ভারতীয় জনতা পার্টির রাজনীতিবিদ বিষয়শ্রেণী:মহারাষ্ট্র বিধানসভার সদস্য ২০১৪-২০১৯ বিষয়শ্রেণী:মহারাষ্ট্র বিধানসভার সদস্য
ডেভিড গাই বেডিংহাম (জন্ম ২২ এপ্রিল ১৯৯৪) একজন দক্ষিণ আফ্রিকার পুরুষ ক্রিকেটার। তিনি এছাড়াও পূর্বপুরুষের উত্তরাধিকার সূত্রে যুক্তরাজ্যের ভিসা থাকায় আঞ্চলিক ক্রিকেটার হিসেবে কাউন্টি ক্রিকেট খেলতে পারেন। বেডিংহাম ২০২৫ আইসিসি বিশ্ব টেস্ট চ্যাম্পিয়নশিপ ফাইনাল ম্যাচের দক্ষিণ আফ্রিকার বিজয়ী দলের অংশ ছিলেন।  তথ্যসূত্র  বহিঃসংযোগ    বিষয়শ্রেণী:১৯৯৪-এ জন্ম বিষয়শ্রেণী:জীবিত ব্যক্তি বিষয়শ্রেণী:দক্ষিণ আফ্রিকার টেস্ট ক্রিকেটার‎ বিষয়শ্রেণী:দক্ষিণ আফ্রিকার একদিনের আন্তর্জাতিক ক্রিকেটার বিষয়শ্রেণী:বোল্যান্ডের ক্রিকেটার বিষয়শ্রেণী:কেপ টাউন ব্লিটজের ক্রিকেটার বিষয়শ্রেণী:বার্মিংহাম ফিনিক্সের ক্রিকেটার বিষয়শ্রেণী:ডারহামের ক্রিকেটার বিষয়শ্রেণী:ওয়েস্টার্ন প্রভিন্সের ক্রিকেটার বিষয়শ্রেণী:সানরাইজার্স ইস্টার্ন কেপের ক্রিকেটার বিষয়শ্রেণী:দক্ষিণ আফ্রিকান শ্বেতাঙ্গ ব্যক্তি বিষয়শ্রেণী:ব্রিটিশ বংশোদ্ভূত দক্ষিণ আফ্রিকান ব্যক্তি বিষয়শ্রেণী:জর্জ, দক্ষিণ আফ্রিকা থেকে আগত ক্রিকেটার বিষয়শ্রেণী:জর্জ, দক্ষিণ আফ্রিকার ক্রীড়াবিদ বিষয়শ্রেণী:ইংরেজ বংশোদ্ভূত দক্ষিণ আফ্রিকান ব্যক্তি
ডান|150px|link=কেপলার-৯বি|alt=Exoplanet Comparison Kepler-9 b.png কেপলার-৯বি নাসার কেপলার মিশন কর্তৃক সৌরজগতের বাইরে আবিষ্কৃত প্রথম গ্রহগুলোর একটি। এটি বীণা তারামণ্ডলে কেপলার-৯ নক্ষত্রের চারপাশে আবর্তন করে। কেপলার গ্রহ ব্যবস্থার তিনটি গ্রহের মধ্যে কেপলার-৯বি সবচেয়ে বড়; যার ভর শনির তুলনায় কম। কেপলার-৯বি এবং কেপলার-৯সি দুটো মিলে কক্ষপথীয় অনুরণন প্রদর্শন করে, যার মাধ্যমে একটি গ্রহ তার মহাকর্ষীয় টানের মাধ্যমে অপরটিকে পরিবর্তন করে এবং একে অপরের কক্ষপথকে স্থির রাখে। ২০১০ সালের ২৬ আগস্ট গ্রহটির আবিষ্কার ঘোষণা করা হয়। কেপলার-৯বি-এর ভরের প্রাথমিক অনুমান করা হয়েছিল হাওয়াইয়ের মাউনা কেয়াতে অবস্থিত ডব্লিউ. এম. কেক মানমন্দির কর্তৃক। এটা হিসেব করতে গিয়ে, বিজ্ঞানীরা দেখলেন কেপলার-৯বি কেপলার-৯ গ্রহ ব্যবস্থার অন্য দুটি গ্যাসীয় গ্রহের চেয়ে বড়। ভরের দিক দিয়ে আমাদের সৌরজগতের শনি গ্রহের চেয়ে সামান্য ছোট।  কার্নেগি ইন্সটিটিউটের এলিসিয়া ওয়েইনবার্গারের মতে, কেপলার-৯বি গ্যাসীয় দানবটি কেপলার-৯ নক্ষত্র থেকে এখন যে দূরত্বে আছে সম্ভবত আরও অনেক দূরে তা গঠিত হয়েছিল। (বাকি অংশ পড়ুন...)
ডান|থাম্ব| জেনারেলগেটান 2 এ বেলেভু মসজিদ (Swedish: Bellevuemoskén) গথেনবার্গের একটি মসজিদ। এটি গোথেনবার্গের " বেলভ্যু " জেলায়  অবস্থিত।  ইসলামিক সুন্নি সেন্টার  দ্বারা পরিচালিত হয় ।এটি সৌদি আরবের অর্থায়নে তৈরি হয়েছিল।   বিভিন্ন ইসলামপন্থী ও সন্ত্রাসবাদী- সংস্থার সাথে সম্পর্কের অভিযোগে মসজিদটি বেশ কয়েকবার মিডিয়ায় ফোকাসে ছিল।  ২০০৭  সালে সরেজেভোর সন্ত্রাসবাদ-সংক্রান্ত অভিযোগে দোষী সাব্যস্ত হওয়া বসনিয়াক বংশোদ্ভূত সুইডিশ নাগরিক ছিলেন বেলভ্যু মসজিদের নিয়মিত অংশগ্রহণকারী।  একই নিবন্ধে আরও দাবি করা হয়েছিল যে মসজিদটি আল-হারামাইন ফাউন্ডেশনের সাথে আর্থিক সম্পর্ক রয়েছে,  ২০০৬ সালের একটি রিপোর্টে উঠে আসে যে এই মসজিদটি  ইসলামিক কোর্টস ইউনিয়নের (আইসিইউ) সোমালিয়া অর্থ সংগ্রহের জন্য ব্যবহৃত হয়।   ২০০৯ সালের জুলাইয়ে জানা যায় যে সোমান ইসলামপন্থী দল আল-শাবাবের আধ্যাত্মিক নেতা হিসাবে বর্ণিত জাসান জুসিনকে মসজিদে একটি সম্মেলনে বক্তব্য দেওয়ার জন্য আমন্ত্রিত করা হয়েছিল।   ২০১২ সালের নভেম্বর মাসে, মসজিদটি সুইডিশ ভাষায় প্রথম পাবলিক দাওয়াহ কোর্স পরিচালনা করেছিল।  সুইডিশ প্রতিরক্ষা বিশ্ববিদ্যালয় সূত্রে জানা গেছে, সিরিয়ার জিহাদি দলগুলিতে যোগ দিতে গোথেনবার্গ থেকে ভ্রমণ করা প্রায় সকল ব্যক্তি মসজিদে দর্শনার্থী ছিলেন।  মসজিদের অফিসিয়াল ওয়েব পৃষ্ঠা শরিয়া আইনকে "সামগ্রিকভাবে সমাজের প্রতি ন্যায়বিচারী ও করুণাময়" হিসাবে প্রশংসা করেছে।   সংগঠন  বেশ কয়েকটি সংগঠন মসজিদে সক্রিয় রয়েছে।   মংকালচারাল্লা ইউনডমস সেন্টার  মংকালচারাল্লা ইউংডমস সেন্টার (অনুবাদ: " বহুসংস্কৃতি যুব কেন্দ্র") মসজিদের যুব বিভাগ চালু হয়েছিলো ২০০৪ সালে।   এবং ছাতা সংস্থা মুসলিম ইয়ুথ অফ সুইডেনের সদস্য হয় ১১ সেপ্টেম্বর ২০১১ তে। তার চেয়ারম্যান ছিলেন শিল্পী লার্স ভিল্কসের।  তিনি  সন্দেহ হিসাবে গ্রেপ্তার হয়েছিলেন। ওই সময় ফৌজদারি তদন্ত চলাকালীন পুলিশ তাদের অফিসে একটি কম্পিউটারে আল-শাবাব ও মুজাহিদীনের নামের ছবি সহিংস জিহাদবাদের অপপ্রচারের সন্ধান করেছিল।    সেরভিজেস ফারেনাড মুসিলিমার  সেরভিজেস ফারেনাড মুসিলিমার (অনুবাদ: "সুইডেনের ইউনাইটেড মুসলিমস") গঠিত হয়েছিল ২০১১ সালে। তারা প্রায় এক হাজার দর্শকদের নিয়ে একটি বার্ষিক সম্মেলনের আয়োজন করে।  সংস্থাটি গোথেনবার্গ পৌরসভা থেকে তহবিল এবং যুব ও নাগরিক সমাজের জন্য সুইডিশ এজেন্সি থেকে রাষ্ট্রীয় সহায়তা পেয়েছে। ইউপড্রাগ গ্রানস্কিংয়ের তদন্ত অনুসারে, সংস্থাটি ইসলামিক স্টেট অফ ইরাক এবং লেভেন্ট ও আল-কায়েদার প্রতি সহানুভূতিশীল এমন অনেক প্রচারককে আমন্ত্রণ জানিয়েছে।    আরো দেখুন    গোথেনবার্গ মসজিদ   তথ্যসূত্র   বিষয়শ্রেণী:সুইডেনের মসজিদ বিষয়শ্রেণী:ইউরোপে মসজিদ সম্পর্কিত বিতর্ক
টাইটান্স দক্ষিণ আফ্রিকার উত্তরাংশের শীর্ষস্থানীয় বিশেষ প্রাধিকারপ্রাপ্ত ক্রিকেট দল। সম্প্রচারজনিত কারণে দলটি মাল্টিপ্লাই টাইটান্স নামে পরিচিতি পাচ্ছে। ইস্টার্ন ক্রিকেট ইউনিয়ন ও নর্দার্নস ক্রিকেট ইউনিয়ন এর সদস্য। টাইটান্স তাদের নিজেদের খেলা আয়োজনে সুপারস্পোর্ট পার্ক, সেঞ্চুরিয়ন এবং বেনোনির উইলোমুর পার্ক ব্যবহার করে থাকে।  টাইটান্স দল দক্ষিণ আফ্রিকার প্রথম-শ্রেণীর ক্রিকেট প্রতিযোগিতা সানফয়েল সিরিজে অংশ নিচ্ছে। ২০১৫-১৬ মৌসুমে এ প্রতিযোগিতায় শিরোপা লাভ করে। এছাড়াও, মোমেন্টাম ওয়ান-ডে কাপ ও র‍্যামস্ল্যাম টি২০ চ্যালেঞ্জও দলটি অংশ নিয়ে থাকে। পূর্বে সুপারস্পোর্ট সিরিজ ও মিওয়ে টি২০ চ্যালেঞ্জ শিরোপা লাভ করেছিল দলটি। সুপারস্পোর্ট পার্কে অনুষ্ঠিত চ্যাম্পিয়ন্স লীগ টুয়েন্টি২০ প্রতিযোগিতায় অংশ নিয়ে সিডনি সিক্সার্সের বিপক্ষে স্বল্প ব্যবধানে পরাজিত হয়েছিল। এছাড়াও, ২০১৪-১৫ মৌসুমে মোমেন্টাম ওয়ান-ডে কাপের শিরোপা লাভ করে। চূড়ান্ত খেলায় দলটি কেপ কোবরাসকে পরাজিত করে।  জুলাই, ২০১৮ সালে আবুধাবি টি২০ ট্রফির প্রথম আসরে অংশগ্রহণের উদ্দেশ্যে ছয় দলের অন্যতম হিসেবে টাইটান্সকে মনোনীত করা হয়।  দক্ষিণ আফ্রিকায় ঘরোয়া ক্রিকেটে প্রাধিকারপ্রাপ্ত দলের ব্যবস্থা প্রবর্তনের পর টাইটান্স দল সর্বাধিক সফলতম দলে পরিণত হয়। এ পর্যন্ত দলটি ১৮বার ট্রফি লাভ করে।   চ্যাম্পিয়ন্স লিগ টি২০  সিএলটি২০ আসরে টাইটান্স দলের প্রথম আসরে বেশ ভালো খেলে। সেমি-ফাইনালে দলটি সিডনি সিক্সার্সের কাছে শেষ বলে সেঞ্চুরিয়নের সুপারস্পোর্ট পার্কে বিপুলসংখ্যক দর্শকের সামনের পরাজিত হয়। ২০১৩ সালে দলটি গ্রুপ পর্বের দুই খেলায় জয় ও দুইটিতে পরাভূত হয়ে বিদেয় নেয়।   সম্মাননা   সানফয়েল সিরিজ (৬) - ২০০৬-০৭, ২০০৮-০৯, ২০১১-১২, ২০১৫-১৬, ২০১৭-১৮ যৌথভাবে (১) - ২০০৫-০৬  মোমেন্টাম ওয়ান-ডে কাপ (৬)- ২০০৭-০৮, ২০০৮-০৯, ২০১৩-১৪ (যৌথভাবে), ২০১৪-১৫, ২০১৬-১৭, ২০১৮-১৯  সিএসএ টি২০ চ্যালেঞ্জ (৬) - ২০০৪-০৫, ২০০৭-০৮, ২০১১-১২, ২০১৫-১৬, ২০১৬-১৭, ২০১৭-১৮   তথ্যসূত্র    আরও পড়ুন   South African Cricket Annual – various editions  Wisden Cricketers' Almanack – various editions   বহিঃসংযোগ   Contracted players and second team players who have represented Titans in the 2017/18 season.  বিষয়শ্রেণী:দক্ষিণ আফ্রিকার প্রথম-শ্রেণীর ক্রিকেট দল বিষয়শ্রেণী:গটেংভিত্তিক ক্রিকেট বিষয়শ্রেণী:২০০৪-এ প্রতিষ্ঠিত বিষয়শ্রেণী:২০০৪-এ প্রতিষ্ঠিত ক্রিকেট ক্লাব বিষয়শ্রেণী:ম্যাজান্সি সুপার লিগ
জ্যামাইকা প্রথম অলিম্পিক গেমসে অংশগ্রহণ করেছিল ১৯৪৮ সালে, এবং তারপর থেকে সকল গ্রীষ্মকালীন অলিম্পিক গেমসে প্রতিদ্বন্দ্বিতা করেছে। জামাইকা ১৯৬০ সালে ব্রিটিশ ওয়েস্ট ইন্ডিজ এর হয়ে অংশগ্রহণ করেছিল। শীতকালীন অলিম্পিক গেমসে জামাইকা ১৯৮৮ সাল থেকে অংশগ্রহণ শুরু করে। এর মধ্যে ২০০৬ শীতকালীন গেমসে অংশগ্রহণ করেনি।  জামাইকান ক্রীড়াবিদগন গ্রীষ্মকালীন অলিম্পিক গেমসে ৬৭টি পদক জিতেছে, যার ৬৬টি পদকই দৌড়বাজীতে এবং ১টি সাইক্লিংয়ে। শীতকালীন অলিম্পিক গেমসে কোন পদক জিততে পারেনি।  জামাইকার জাতীয় অলিম্পিক কমিটি ১৯৩৬ সালে গঠিত হয়।   পদক তালিকা    গ্রীষ্মকালীন গেমস অনুযায়ী পদক      ১  ২  ০  ৩   ২  ৩  ০  ৫   ০  ০  ০  ০   as part of the British West Indies   ০  ০  ০  ০   ০  ১  ০  ১   ০  ০  ১  ১   ১  ১  ০  ২   ০  ০  ৩  ৩   ০  ১  ২  ৩   ০  ২  ০  ২   ০  ৩  ১  ৪   ১  ৩  ২  ৬   ০  ৬  ৩  ৯   ২  ১  ২  ৫   ৬  ৩  ২  ১১   ৪  ৪ ৪  ১২ সর্বমোট  ১৭  ৩০  ২০  ৬৭   ক্রীড়া অনুযায়ী পদক     ১৭  ৩০  ১৯  ৬৬   ০  ০  ১  ১ সর্বমোট  ১৭  ৩০  ২০  ৬৭   আরও দেখুন   শীতকালীন অলিম্পিকে ক্রান্তীয় জাতিসমূহ   বহিঃসংযোগ             বিষয়শ্রেণী:বহু-ক্রীড়া প্রতিযোগিতায় জ্যামাইকা
হরিহর নদী  বাংলাদেশের দক্ষিণ-পশ্চিমাঞ্চলের যশোর জেলার একটি নদী।  নদীটির দৈর্ঘ্য ৩৬ কিলোমিটার, গড় প্রস্থ ১৮ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক হরিহর নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৯৭।  প্রবাহ হরিহর নদীটি যশোর জেলার মণিরামপুর উপজেলার রুহিতা ইউনিয়ন এলাকায় প্রবহমান কপোতাক্ষ নদ হতে উৎপত্তি লাভ করেছে। কিন্তু বর্তমানে এর উৎসমুখ বন্ধ হয়ে যাওয়ায় নদীটি কাশিমনগর ইউনিয়নের একটি নিম্নভূমি থেকে উৎপত্তি লাভ করেছে বলে মনে হয়। এই নদীর জলধারা একই জেলার মণিরামপুর ও  কেশবপুর উপজেলার মধ্য দিয়ে প্রবাহিত হয়ে হাপরখালী নদীতে নিপতিত হয়েছে। নদীটির বেশ কিছু অংশে এখন তেমন পানি থাকে না। কোথাও নদীটি ক্ষীণ প্রবাহপথে পরিণত হয়েছে। নদীটি জোয়ার ভাটার প্রভাবে প্রভাবিত।   আরও দেখুন   বাংলাদেশের নদীর তালিকা  তথ্যসূত্র     বিষয়শ্রেণী:যশোর জেলার নদী বিষয়শ্রেণী:মণিরামপুর উপজেলা বিষয়শ্রেণী:কেশবপুর উপজেলা
এসপেরান্তো উইকিপিডিয়া হচ্ছে অনলাইন বিশ্বকোষ উইকিপিডিয়ার এসপেরান্তো ভাষার সংস্করণ। এসপেরান্তো উইকিপিডিয়া ২০০১ সালে পথচলা শুরু করেhttps://lists.wikimedia.org/pipermail/wikipedia-l/2001-May/000116.htmlhttps://en.wikipedia.org/wiki/Wikipedia:Multilingual_monthly_statistics_(2001) Multilingual Monthly Statistics (2001) in the English Wikipedia এবং   অনুযায়ী এই উইকিপিডিয়ায় মোট টি নিবন্ধ,  জন ব্যবহারকারী,  জন প্রশাসক ও টি ফাইল আছে। এসপেরান্তো উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা  টি।   গ্যালারি    তথ্যসূত্র    বহিঃসংযোগ   এসপেরান্তো উইকিপিডিয়া  এসপেরান্তো উইকিপিডিয়ার মোবাইল সংস্করণ  Manual at Vikilibroj (Wikibooks)  Report at Libera Folio, March 2008  Clip at Youtube.com   বিষয়শ্রেণী:ভাষা অনুযায়ী উইকিপিডিয়া বিষয়শ্রেণী:২০০১-এ প্রতিষ্ঠিত ইন্টারনেট সম্পত্তি
বলদিয়া ইউনিয়ন বাংলাদেশের রংপুর বিভাগের কুড়িগ্রাম জেলার ভূরুঙ্গামারী উপজেলার অন্তর্গত একটি ইউনিয়ন।   আয়তন ও জনসংখ্যা  গ্রামের সংখ্যা: ৫০টি মৌজার সংখ্যা: ০৮টি মোট জনসংখ্যা: ০৮ সেপ্টেম্বর ২০১৫ পর্যন্ত মোট জনসংখ্যা প্রায় ৩৩,৪৯১ জন (পুরুষ- ১৭,৭৭১ জন এবং মহিলা- ১৫,৭২০ জন) ভোটার সংখ্যা: ১৯,০৮২ জন (পুরুষ- ৯,৩৫১ এবং নারী- ৯,৭৩১ জন)।   শিক্ষা  সাক্ষরতার হার: ৭০%। শিক্ষা প্রতিষ্ঠান: সরকারী প্রাথমিক বিদ্যালয়: ১০টি উচ্চ বিদ্যালয়: ০৪টি মাদ্রাসা: ১২টি। কলেজ: ১টি।   জনপ্রতিনিধি  বর্তমান চেয়ারম্যান: পদ শূন্য ৫ আগস্ট ২০২৪ থেকে।প্রাক্তন চেয়ারম্যানগণের তালিকা:  চেয়ারম্যানের নামদায়িত্বকালমনছুর আলী খান১৯৮৪-১৯৮৮ফজলুল হক১৯৮৮-১৯৯২মোঃ আঃ গফুর মিয়া১৯৯২-১৯৯৮মোঃ আবু বকর সিদ্দিক১৯৯৮-২০০৩মোঃ আঃ গফুর মিয়া২০০৩-২০১১   আরও দেখুন   রাজবাড়ী জেলা  ভূরুঙ্গামারী উপজেলা   তথ্যসূত্র    বহিঃসংযোগ  প্রাতিষ্ঠানিক ওয়েবসাইট  বিষয়শ্রেণী:ভূরুঙ্গামারী উপজেলার ইউনিয়ন
১৯৫১ সালে কলকাতার বাংলা ভাষা চলচ্চিত্র ইন্ডাস্ট্রি প্রযোজিত চলচ্চিত্রসমূহের একটি তালিকা।   চলচ্চিত্রসমূহ   নাম  পরিচালক ভূমিকায় ধরন তথ্যাবলী/সঙ্গীত বরযাত্রী সত্যেন বোস ভানু বন্দ্যোপাধ্যায়, অনুপ কুমার, হারাধন বন্দ্যোপাধ্যায় নাটক জিঘাংসা অজয় কর মঞ্জু দে, বিকাশ রায়, কমল মিত্র রোমাঞ্চকর নষ্টনীড় পশুপতি চ্যাটার্জি সুনন্দা ব্যানার্জি, উত্তম কুমার নাটক ওরে যাত্রী রাজেন চৌধুরী উত্তম কুমার, প্রভা দেবী, অনুভা গুপ্ত নাটক সহযাত্রী অগ্রদূত মলিনা দেবী, উত্তম কুমার নাটক   তথ্যসূত্র    বহিঃসংযোগ   বিষয়শ্রেণী:বছর অনুযায়ী বাংলা চলচ্চিত্রের তালিকা
বাড্ডা আলাতুন্নেসা উচ্চ মাধ্যমিক বিদ্যালয় হলো দক্ষিণ বাড্ডা, ঢাকা বাংলাদেশের একটি শিক্ষা প্রতিষ্ঠান। আলহাজ্ব নুর মিয়া তার মায়ের নামে এই প্রতিষ্ঠানটি প্রতিষ্ঠা করেন। বর্তমানে প্রায় ৬০০০ শিক্ষার্থী নথিভুক্ত হয়েছে। এই ইনস্টিটিউটের ইআইআইএন নম্বর হল ১০৭৮৪১। এটি উচ্চ মাধ্যমিক স্তর পর্যন্ত ক্লাস অফার করে।   তথ্যসূত্র    বহিঃসংযোগ     বিষয়শ্রেণী:১৯৬৩-এ প্রতিষ্ঠিত শিক্ষাপ্রতিষ্ঠান বিষয়শ্রেণী:ঢাকা জেলার বিদ্যালয় বিষয়শ্রেণী:বাংলাদেশের উচ্চ বিদ্যালয় বিষয়শ্রেণী:১৯৬৩-এ পূর্ব পাকিস্তানে প্রতিষ্ঠিত
কুঞ্জরা বা কুন্দ্রা হল উত্তর ভারত, মধ্য ভারত এবং নেপালে বসবাসকারী একটি সুন্নি মুসলিম সম্প্রদায়। People of India Uttar Pradesh Volume XLII Part II page 867 Manohar publications তারা সবজি ফরোশ বা মেওয়া ফরোশ নামেও পরিচিত। এছারাও এদের কুঞ্জরদা বা কুঞ্জদা নামেও অভিহিত করা হয়। বর্তমানে ভারতের, বিশেষ করে উত্তর ভারতের বিভিন্ন অঞ্চলে বসবাসকারী কুঞ্জরা সম্প্রদায়ের লোকেরা ভারতের অনগ্রসর জাতি বিভাগে অন্তর্ভুক্ত।   ইতিহাস এবং উত্স  কুঞ্জরা সম্প্রদায়ের লোকেরা প্রধানত কৃষিকাজের সাথে যুক্ত ও চাষাবাদ করেই তারা নিজেদের জীবন ও জীবিকা নির্বাহ করেন। কুঞ্জরা সম্প্রদায়ের নামটি সংস্কৃত শব্দ কুঞ্জ থেকে উদ্ভূত, যার অর্থ ধনুক। গেজেটিয়ার পাঞ্জাবের তথ্যের উপর ভিত্তি করে, তারা নিজেদের রাজা কুঞ্জপালের বংশধর বলে দাবি করেন। কুঞ্জপাল হলেন কুঞ্জ শহরের রাজা। কুঞ্জ শহর দেশভাগের আগে পাঞ্জাব প্রদেশের গুজরাট জেলায় অবস্থিত ছিল। এই অঞ্চল বর্তমানে পাকিস্তানের অন্তর্ভুক্ত।    বর্তমান পরিস্থিতি  এই সম্প্রদায়ের লোকেরা এখন শহরে বসবাস করতে শুরু করেছেন। তারা অন্যান্য সম্প্রদায় যেমন কুর্মি, মুরাও এবং কাছিদের থেকে সবজি কেনেন। তারা উত্তরপ্রদেশ, মধ্যপ্রদেশ, বিহার এবং দিল্লি রাজ্যের আঞ্চলিক অনগ্রসর জাতি বিভাগে অন্তর্ভুক্ত।    বাসস্থান  সমগ্র উত্তর ভারতে কুঞ্জরা অধিবাসীর লোকেদের দেখা পাওয়া যায়। উত্তরপ্রদেশ এবং মধ্যপ্রদেশে তাদের সংখ্যা উল্লেখনীয়ভাবে বেশি। প্রধানত ভোপাল (পুরাতন শহর), সাগর, জবলপুর জেলায় এদের বসবাস। এছারাও রাজস্থানের  যোধপুর, উদয়পুর, ভিলওয়ারা, পালি, ঝুনঝুনু, চুরু এবং অন্যান্য অনেক শহরে এদের বসতি আছে। রাজস্থানের খুরাই অঞ্চলেও এদের দেখা পাওয়া যায়।   তথ্যসূত্র   বিষয়শ্রেণী:উত্তরপ্রদেশের মুসলিম সম্প্রদায় বিষয়শ্রেণী:মধ্যপ্রদেশের সামাজিক গোষ্ঠী বিষয়শ্রেণী:বিহারের সামাজিক গোষ্ঠী বিষয়শ্রেণী:ভারতের সামাজিক গোষ্ঠী বিষয়শ্রেণী:উত্তরপ্রদেশের সামাজিক গোষ্ঠী বিষয়শ্রেণী:ভারতের মুসলিম সম্প্রদায় বিষয়শ্রেণী:পাকিস্তানের সামাজিক দল